František Chvalkovský

František Chvalkovský (30. juuli 1885 Jílové u Prahy – 25. veebruar 1945 Berliin) oli Tšehhoslovakkia diplomaat ja poliitik.

František Chvalkovský lõpetas Prahas gümnaasiumi 1903. aastal ja Karli Ülikooli juristina 1908. aastal. 1909–1910 täiendas ta end Londonis. 1911–1913 töötas pangas osakonnajuhatajana. Tšehhoslovakkia iseseisvumuse järel töötas Chvalkovský siseminister Antonín Švehla sekretärina. 1920. aastal asus František Chvalkovský diplomaatilisele tööle. Ta oli Tšehhoslovakkia saadik Jaapanis (1921–1923), Ameerika Ühendriikides (1923–1925), Saksamaal (1927–1932) ja Itaalias (1932–1938). 1925–1927 oli ta Tšehhoslovakkia esindaja Rahvasteliidus.Ministri a ministerstvo v historii. František Chvalkovský

4. oktoobrist 1938 kuni 15. märtsini 1939 oli František Chvalkovský Tšehhoslovakkia välisminister.Czechoslovakia. Ministries, etc. rulers.org 

14. märtsil 1939 sõitis František Chvalkovský koos president Emil Háchaga Hitleri kutsel Berliini. Ööl vastu 15. märtsi sundis Hitler neid alla kirjutama dokumentidele, millega loovutati Tšehhoslovakkia suveräänsus ja Tšehhia annekteeriti Saksamaa koosseisu. František Chvalkovskýst sai Böömi- ja Määrimaa Riigiprotektoraadi esindaja Saksamaal. Ta hukkus lääneliitlaste õhurünnakus Berliinile.František Chvalkovský – muž, který předal zemi Hitlerovi

Viited

Kategooria:Tšehhoslovakkia diplomaadid
Kategooria:Tšehhoslovakkia poliitikud
Kategooria:Karli ülikooli vilistlased
Kategooria:Sündinud 1885
Kategooria:Surnud 1945